
Резюме: Докладът предоставя анализ на горските пожари в Република България за периода 2015–2025 г. и установява устойчива тенденция към ескалация на пожарния риск, проявяваща се чрез увеличаване честотата на възникване на горски пожари, разширяване на засегнатите площи и нарастване на интензитета на пожарното въздействие върху горските екосистеми.

Abstract: The report provides an analysis of forest fires in the Republic of Bulgaria for the period 2015–2025 and identifies a persistent trend of escalating fire risk, manifested by an increase in the frequency of forest fires, an expansion of the affected areas, and a rise in the intensity of the fire's impact on forest ecosystems.

През последните години случаите на възникване на горски пожари в страната, макар и малки по размер стават все по-чести. Това е в резултат от повишената пожарна опасност в горите, следствие на създадените много иглолистни култури, на натрупване на големи количества отпадъци след сечта, както и на повишеното посещение на горите от туристи, пастири, работници, берачи на горски плодове и гъби, ловци и др.
За да бъдат правилно разрешени всички въпроси, свързани с борбата срещу горските пожари, се налага да се проучи природата на тези пожари.
Проучването на горските пожари обхваща следните по-важни въпроси: вид и разпространение на горските пожари по територия; разпределение на горските пожари по годишни времена; зависимост на горските пожари от свойствата и състава на горските насаждения; стопанско състояние на насажденията; метеорологични условия; причини за възникване на горските пожари и последствия от пожарите.

1. Състояние и развитие на горските ресурси в Република България за периода 2015 – 2025 г.
През периода 2015 – 2025 г. горите в България запазват важно значение за екологичната стабилност, биоразнообразието и икономиката на страната. Горските територии обхващат около 37–38% от територията на държавата, като се наблюдава леко увеличаване на площите вследствие на залесяване и устойчиво управление. Основният дървесен ресурс включва иглолистни и широколистни видове, а добивът на дървесина се осъществява при прилагане на принципите на устойчивото горско стопанство.
В разглеждания период се засилва прилагането на лесоустройствени планове, сертифициране по FSC (Forest Stewardship Council – Съвет за стопанисване на горите) и PEFC (Programme for the Endorsement of Forest Certification – Програма за одобряване на сертифицирането на горите) и политики, насочени към опазване на биоразнообразието и възстановяване на деградирани горски територии. Горите продължават да изпълняват ключова роля за осигуряване на екосистемни услуги и климатична устойчивост.

2. Дигитализация, обществено участие и основни предизвикателства.
Наблюдава се развитие на дигиталните системи за мониторинг и контрол на горските ресурси чрез информационните системи на Изпълнителната агенция по горите и внедряване на нови софтуерни решения за управление на дървесните складове. Успоредно с това се увеличава общественото участие чрез образователни инициативи и приложения за повишаване на информираността относно опазването на горите.
Наред с положителните тенденции, основни предизвикателства остават незаконният добив на дървесина, климатичните промени, засушаването, нападенията от вредители и повишеният риск от горски пожари. Това налага прилагането на интегрирани и модерни подходи за устойчиво управление и защита на горските ресурси. 

Таблица 1 – Статистически преглед на основните числови показатели
 (2015–2025 г.)

	Показател
	Стойност

	Обща площ на горите
	~3,9 млн. hа

	Процент покритие на страната
	37–38%

	Средногодишен прираст на дървесина
	4–5 млн. m³

	Годишен добив на дървесина
	3–3,5 млн. m³

	FSC/PEFC сертификация
	активно прилагана






Таблица 2 – Справка на горските пожари в Р България за периода 2015 –2025 г. по данни на Изпълнителна агенция по горите

	Година
	Брой пожари
	Опожарени площи, hа
	Опожарени горски площи, hа
	Причинени от човешки действия, бр.
	Естествени причини, бр.
	Неизвестни причини, бр.
	Преки щети, лв.

	2015
	231
	1654
	1654
	208
	4
	19
	1 250 000

	2016
	584
	6120
	6120
	529
	6
	49
	2 180 000

	2017
	430
	4895
	4895
	391
	5
	34
	1 940 000

	2018
	386
	3210
	3210
	348
	4
	34
	1 320 000

	2019
	524
	8450
	8450
	476
	7
	41
	3 540 000

	2020
	612
	10480
	10480
	556
	5
	51
	4 860 000

	2021
	487
	7340
	7340
	439
	6
	42
	3 120 000

	2022
	398
	5820
	5820
	361
	3
	34
	2 450 000

	2023
	448
	6388
	6388
	430
	2
	16
	3 870 000

	2024
	596
	10900
	10900
	572
	4
	20
	5 240 000

	2025*
	113
	800
	800
	108
	1
	4
	620 000


* Данните за 2025 г. са към средата на годината
3. Анализ на причините за възникването на горските пожари.
Причините за възникването на горските пожари може да се обособят в две групи:
- природни явления;
- дейност на човека в горите (Табл. 3).

Таблица 3 – Човешка дейност като фактор за възникване
 на горски пожари

	Причини
	Стойност

	Опожаряване на стърнища
	50 %

	Умишлени палежи
	6 %

	Небрежност
	19 %

	Стрелби
	2 %

	Запалване на отпадъци от горски работници
	12 %

	Неизгасен огън от туристи
	10 %

	Неизяснени пожари
	1 %


Природните причини за възникването на горски пожари у нас са рядко явление и се ограничават до гръмотевични удари върху сухи дървета, които се запалват и предизвикват пожар. От водената статистика за района се вижда, че броят на пожари по такива причини е около 4 %.
Пожари предизвикани от човека – колко човек по-често и по-дълбоко навлиза в горите, толкова по-голям става броят на горските пожари. Човек причинява пожари при палене на огън и когато: 
- работниците залесяват горите през пролетта и есента;
- при оставяне на незагасени огньове от работниците, от пастири и др.
По непредпазливост пожари може да бъдат причинени от изоставен неизгасен огън, от захвърлена незагасена цигара или клечка кибрит. Пожарите поради небрежност през последните години се увеличават непрекъснато. Общият дял на пожарите вследствие на небрежност проявена от населението достига приблизително 60 %.
Големият относителен дял на човешката небрежност – причина за горските пожари, личи ясно и от разпределението им за отделните дни. В последните дни от седмицата – петък, събота и неделя, дни когато броят на излетниците в горите постоянно расте се увеличава и броят на горските пожари. Поради затрудненото наблюдение на горите и по-бавното известяване на противопожарната охрана в почивните дни се увеличава и размерът на засегнатите площи. 
За вземането на ефикасни предпазни мерки е много важно също да се знаят и часовете от денонощието, в които преобладава възникването на горските пожари.
Възникването на горските пожари се обуславя от съчетаването на двата фактора антропогенния и метеорологичния (Табл. 4).

Таблица 4 – Причини и предпоставки за възникване на горски пожари 

	Причини
	
	Стойност

	Късо съединение 
	
	3.00 %

	Случайно
	
	38.50 %

	Природни явления (Мълнии)
	
	1.60 %

	Палеж
	
	5.20 %

	Спонтанно запалване
	
	1.30 %

	Деца 
	
	1.70 %

	Работа с огън
	
	0.30 %

	Технически аварии
	
	0.40 %

	Други известни причини
	
	3.10 %

	Неизвестни 
	
	44.90 %


Характерни за България са два максимума в пожароопасния сезон. Първият максимум е непосредствено след стопяването на снега през март – април, когато растителността е суха и изсушена от зимата. Този период обаче изчезва бързо със започване на пролетния растеж. Вторият максимум е в края на лятото до есента юли – септември, когато се прекратява сезонния биологичен растеж, особено в пасищата на по-ниска надморска височина. Този максимум също съвпада с приключване на дърводобива и използването на огън за почистване на селскостопанските земи и подготовката им за следващата сеитба.

4. Изводи произтичащи от анализа на данните за възникналите пожари в България.
- За постигане на максимални успехи, свързани с намаляване броят на горските пожари и размерът на щетите, е необходимо пожарите да се атакуват колкото е възможно по-рано. Това налага усилията да се насочат преди всичко към ранното откриване и предотвратяване на пожарите и да се оцени полезността от навременната прогноза на риска от възникване на пожарите, като превантивна мярка за борба с тях;
- За изготвянето на една такава прогноза е необходимо да се обърне внимание на следните по-важни моменти:
1. определяне и отстраняване на причините за пожари;
2. фактори, които оказват влияние върху характера на пожара;
3. оценка и предвиждане на риска;
4. информация и работа с обществеността.
- Съществува системен дефицит в интеграцията между наличните технологични средства за мониторинг и институционалните механизми за вземане на решения в реално време, което редуцира ефективността на ранното предупреждение и оперативното управление на пожарните инциденти;
- Доминиращият дял на пожари с антропогенна етиология потвърждава структурната зависимост на пожарния риск от човешкото поведение, включително както непреднамерени действия (небрежност, нарушаване на технологични и агротехнически режими), така и умишлени деяния с криминален характер, което обуславя необходимостта от интегриран поведенчески и социално-икономически анализ на риска.

